British Aircraft Corporation
Store norske leksikon,Teknologi og industri,Transport,Luftfart,Flyindustri,Fly- og helikopterprodusenter
British Aircraft Corporation er et tidligere britisk flyindustriselskap som produserte sivile fly, militærfly og missiler. Det ble dannet i 1960 og gikk i 1999 inn i BAE Systems
Historie British Aircraft Corporation ble dannet i 1960 ved fusjonen av Bristol Aeroplane, English Electric, Hunting Aircraft og Vickers. Selskapet startet i 1966 i samarbeid med det franske selskapet Breguet Aviation selskapet SEPECAT, som utviklet og produserte kampflyet Jaguar, og i 1969 etablerte British Aircraft Corporation sammen med MBB, Fiat og Fokker selskapet Panavia, som utviklet og produserte kampflyet Tornado. Det supersoniske passasjerflyet Concorde ble utviklet i samarbeid med franske Aérospatiale. I 1977 ble British Aircraft Corporation slått sammen med Hawker-Siddeley og Scottish Aviation, og dannet det nye og statseide selskapet British Aerospace (BAe). British Aerospace ble i 1981 delvis privatisert, og i 1999 ble selskapet slått sammen med Marconi Electronic Systems til det nye selskapet BAE Systems. Les mer i Store norske leksikon BAE Systems plc Bristol Aeroplane Vickers